# Sent Estèfe de Falguièras

Sent Estèfe de Falguièras$^,$ (Saint-Étienne-de-Fougères en francés) es una comuna agenesa, situada dins lo departament d'Òlt e Garona e la region de Novèla Aquitània, ancianament d'Aquitània.

## Geografia
### Perimètre del territòri

Comunas confrontantas de Sent Estèfe de Falguièras :
| Montclar | Pinuèlh e Autariba | |
| Fontgrava | | Senta Liurada |
| | Lo Temple d'Òut | |

## Toponimia

Las fòrmas ancianas non son gaire divergentas : Sancti Stephani de Falgueriis (eccl. de ~), en 1120, Sancti Stephani de Falgères (capella ~), en 1326, Sancti Stephani de Falgueriis (p. ~), en 1520. La prononciacion es [,seŋtes'tɛfe de fa'ljɛrɔs]. Sent Estèfe de Falièras seriá una grafia pus fonologica mas non normativa.
Estèfe es una fòrma occitana del latin Stephanus, vengut del grèc Στέφανος, « coronat ». Sent Estèfe, patron de la glèisa « jol títol de l'invencion » (festejat a la data de la descobèrta de sas relíquias, lo 3 d'agost), èra lo primièr dels martirs. Lo determinant, present dins las fòrmas ancianas, fa pensar que Falguièras es lo nom ancian del vilatge. Lo mot occitan falguièra, que ven del latin filicaria, aviá un sens collectiu : « ensemble de falguièras, donc luèc ont i a plan de falguièras ». Estèfe es una fòrma mièja-sabenta que se tròba mai que mai dins los noms de glèisas e per extension de vilatges. Coma pichon nom, es la fòrma populara Estève qu'es usitada, aquí perqué es vengut un patronime (nom de familha), escrit Estève o Estèbe.

## Administracion

Lista dels cònsols successius :
| Periòde | Periòde | Identitat | Qualitat |
| 2020 | 2026 | Jean-Paul Cabas | |
| març de 2008 | 2020 | Karine Lafinestre | redactritz terroriala |
| 1994 | 2008 | Bruno Baldas | retirat agricòla |
| | 1994 | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Montclar d'Agenés; es ara del canton de Le Livradais (en francés), donc benlèu Lo Liuradés en occitan.

## Demografia

modificar « persona »  v · d · m 
Evolucion demografica Populacion comunala actuala (2013): 847, totala: 871 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | 629 | 689 | 600 | 668 | 673 | 658 | 624 | 640 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 677 | 693 | 645 | 617 | 596 | 556 | 582 | 577 | 557 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 511 | 513 | 508 | 468 | 455 | 475 | 543 | 519 | 493 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 472 | 512 | 625 | 631 | 689 | 732 | 785 | 800 | 816 839 |
| 2009 | 2010 |
| 832 855 | 843 866 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* en 1793, la municipalitat es « Fongrave et Saint Etienne » (en francés), donc Fontgrava e Sent Estèfe de Falguièras
* En 2018 la populacion èra de 839 abitants e la densitat èra de 84,75 ab/km².

## Veire tanben

* Comunas d'Òut e Garona

## Nòtas

* 1 2 3 Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 228-229
* ↑ https://web.archive.org/web/20170511182056/http://www.locongres.org/fr/applications/top-oc/topoc-recherche/
* ↑ https://www.museehistoiredetonneins.fr/fileadmin/Collectivites/Tonneins_47400/Documents/Culturelle/Etude_Grammaticale_de_la_langue_Gasconne_dialecte_de_Tonneins.pdf
* Portau de Guiana